b'\n_START_ARTICLE_\nWalt Whitman\n_START_PARAGRAPH_\nWalt Whitman (West Hills, 31. svibnja 1819. - New Jersey, 26. o\xc5\xbeujka 1892.), ameri\xc4\x8dki pjesnik_NEWLINE_U mladosti je \xc5\xbeivio nemirnim \xc5\xbeivotom mijenjaju\xc4\x87i mnoga zvanja. Sam tiska svoje glavno djelo, znamenitu knjigu pjesama Vlati trave, koja se poslije pojavila u mnogim izdanjima, na mnogim jezicima. Pi\xc5\xa1e joj predgovor, u kojem iznosi zahtjeve za novom ameri\xc4\x8dkom knji\xc5\xbeevno\xc5\xa1\xc4\x87u. _NEWLINE_Vlati trave zbirka je pjesama u slobodnom stihu, koja na sna\xc5\xbean na\xc4\x8din slavi individualizam Amerike, demokraciju i bratstvo me\xc4\x91u ljudima, te \xc5\xbeivo i ushi\xc4\x87eno opisuje ameri\xc4\x8dki \xc5\xbeivot, osobito New York. Djelo je progla\xc5\xa1eno nemoralnim zbog slobodne obrade spolnosti, pa pjesnik biva neshva\xc4\x87en od suvremenika. Me\xc4\x91utim, moderna ga kritika dr\xc5\xbei jednim od najva\xc5\xbenijih stvaralaca u povijesti ameri\xc4\x8dke knji\xc5\xbeevnosti.'